**D I S P O Z I Ţ I E**

**privind înlocuirea unui membru în Comisia de disciplină**

**din cadrul Consiliului Județean Cluj**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 21103/16.05.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Tinând cont de:

* Dispoziția Președintelui Consiliului Județean Cluj nr. 327/2021 privind constituirea comisiei de disciplină din cadrul Consiliului Județean Cluj;
* Dispoziția Președintelui Consiliului Județean Cluj nr. 326/2024 privind reînnoirea mandatului Comisiei de disciplină din cadrul Consiliului Județean Cluj, constituită prin Dispoziția Președintelui Consiliului Județean Cluj nr. 327 din 12 iulie 2021;

Având în vedere dispozițiile cuprinse în:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 62 și art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 190 alin. (3) și alin. (4), art. 191 alin. (1) lit. f) și art. 494 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art. 9 alin. (1) lit. e), art. 12 alin. (2), art. 13 alin. (1) și art. 14 alin. (1) lit. d) și alin. (2) din Anexa nr. 7 ”Norme privind modul de constituire, organizare și funcționarea comisiilor de disciplină, precum și componența, atribuțiile, modul de sesizare și procedura disciplinară” la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 1 alin. (1), art. 7, art. 10 și art. 11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1.** Se constată că mandatul domnului Cotîrlă Călin, de membru supleant în cadrul Comisiei de disciplină numită prin Dispoziția Președintelui Consiliului Județean Cluj nr. 326 din 2 iulie 2024, a încetat în temeiul art. 12, alin. (2), art. 14, alin. (1), lit. d) din Anexa nr. 7 la Ordonanța de Urgență a Guvernului nr. 57/2019, privind Codul Administrativ, cu modificările și completările ulterioare;

**Art. 2 (1)** Se numește domnul Cîmpean Daniel, consilier juridic în cadrul Serviciului Juridic, Contencios Administrativ, Arhivă în calitate de membru supleant în cadrul Comisiei de disciplină numită prin Dispoziția Președintelui Consiliului Județean Cluj nr. 326 din 2 iulie 2024 în temeiul art. 2 alin. (1) și alin. (3), coroborat cu art. 9 și art. 14, alin. (2) din Anexa nr. 7 la Ordonanța de Urgență a Guvernului nr. 57/2019, privind Codul Administrativ, cu modificările și completările ulterioare, care îl înlocuiește pe domnul Cotîrlă Călin;

**(2)** Mandatul domnului Cîmpean Daniel se exercită, începând cu data prezentei dispoziții, pe perioada rămasă până la încetarea mandatului membrilor comisiei de disciplină desemnați prin Dispoziția Președintelui Consiliului Județean Cluj nr. 326/2024 în temeiul art. 2 alin. (6) din Anexa nr. 7 la Ordonanța de Urgență a Guvernului nr. 57/2019, privind Codul Administrativ, cu modificările și completările ulterioare;

**Art. 3. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni de la data comunicării răspunsului la plângerea prealabilă; data comunicării refuzului nejustificat de soluţionare a cererii; data expirării termenului de soluţionare a plângerii prealabile, respectiv data expirării termenului legal de soluţionare a cererii; data expirării termenului prevăzut la art. 2 alin. (1) lit. h) din Legea nr. 554/2004, calculat de la comunicarea actului administrativ emis în soluţionarea favorabilă a cererii sau, după caz, a plângerii prealabile; data luării la cunoştinţă a conţinutului actului, dacă plângerea prealabilă nu mai este obligatorie;

b) pentru motive temeinice, în cazul actului administrativ individual, cererea poate fi introdusă şi peste termenul prevăzut la alin. (1) al art. 11 din legea 554/2004, dar nu mai târziu de un an de la data comunicării actului, data luării la cunoştinţă, data introducerii cererii sau data încheierii procesului-verbal de conciliere, după caz.

**Art. 4.** Cu ducerea la îndeplinire şi punerea în aplicare a prevederilor prezentei dispoziţii se încredinţează persoanele nominalizate la art. 1.

**Art. 5.** Prezenta dispoziție se comunică prin e-mail persoanelor nominalizate la art. 1 și 2, doamnei Bișcovan Mihaela-Cristina secretarului comisiei de disciplină, Direcţiei Generale Buget-Finanţe, Resurse Umane-Serviciul Resurse Umane, precum și Prefectului Județului Cluj, şi se aduce la cunoştinţa publică prin afişarea la sediul Consiliului Judeţean Cluj şi pe pagina de internet [www.cjcluj.ro](http://www.cjcluj.ro).

**PREȘEDINTE CONTRASEMNEAZĂ :**

**Alin Tișe SECRETAR GENERAL AL JUDEŢULUI**

**Simona Gaci**

**Nr. 233 din 16 mai 2025**